b"\n_START_ARTICLE_\nSakaki\n_START_SECTION_\nDescripci\xc3\xb3\n_START_PARAGRAPH_\nArbre o arbust perennifoli i planta nativa de les zones m\xc3\xa9s c\xc3\xa0lides del Jap\xc3\xb3, Corea i Xina. Pot arribar a fer 10 m d'alt. Fulles de 6 a 10 cm. de llargada, de consist\xc3\xa8ncia llisa i dura de forma ovalada, brillant. L'escor\xc3\xa7a \xc3\xa9s de color xocolata vermellosa fosca. Les flors s\xc3\xb3n petites, perfumades i de color crema clar, floreix als inicis de l'estiu; baies de color primer vermell i negres quan  maduren.\n_START_SECTION_\nHist\xc3\xb2ria\n_START_PARAGRAPH_\nArbre considerat sagrat en la religi\xc3\xb3 Shint\xc5\x8d junt amb l'altre arbre perennifoli, el hinoki. Les branques de sakaki s\xc3\xb3n usades en els rituals, de vegades amb tires de paper (shide). Tamb\xc3\xa9 es considera que els sakaki s\xc3\xb3n un lloc de resid\xc3\xa8ncia dels kami, per tant es fan servir com altars."